טוטו קוטוניו

סלבטורה "טוטו" קוטוניו (באיטלקית: Salvatore "Toto" Cutugno;‏ 7 ביולי 1943 – 22 באוגוסט 2023) היה זמר, מלחין וכותב איטלקי. זוכה אירוויזיון 1990 עם השיר Insieme: 1992. שירו "L'italiano" מ-1983, זכה להצלחה רבה. קוטוניו נולד בפוסדינובו, טוסקנה שבאיטליה, לאב סיצילאני ואם טוסקנית. קוטוניו החל את הקריירה המוזיקלית בגיל צעיר, כאשר למד מאביו לנגן בחלילית, ולמד בעצמו לנגן בתופים. בגיל 19 יצא לסיבוב הופעות בן חצי שנה בפינלנד. כאשר שב מפינלנד הקים את הלהקה "Toto e Tati" והחל להופיע בפאבים שונים ברחבי איטליה. בתחילת שנות ה-70 פנה קוטוניו לכתיבת שירים, ואף כתב חלק משיריו המפורסמים ביותר של הזמר הצרפתי-אמריקאי ז'ו דסאן. בין השירים "L'été indien", "Et Si Tu N'Existais Pas", ו-"Le Jardin Du Luxembourg" שכתב יחד עם ויטו פאלאוויצ'יני. כמו כן, היה אחד מהכותבים של הלהיט של דלידה – "Gigi l'Amoroso", שזכה למעמד של אלבום פלטינה זמן קצר לאחר צאתו. בשנת 1975 התחיל קוטוניו להופיע יחד עם להקת "אלבטרוס" ובשנת 1976 הוציאו את האלבום "Albatros". לאחר צאת האלבום השתתף קוטוניו לראשונה בפסטיבל סן רמו, שם זכה יחד עם הלהקה במקום השלישי. בשנת 1980 השתתף שנית בפסטיבל עם השיר "Solo Noi", וזכה במקום הראשון. קוטוניו חזר והשתתף שש פעמים נוספות, בהן הגיע למקום השני: בשנת 1984 עם השיר "Serenata" בשנת 1987 עם השיר "Figli" בשנת 1988 עם השיר "Emozioni" בשנת 1989 עם השיר "Le Mamme" בשנת 1990 עם השיר "Gli Amori" עם ריי צ'ארלס בשנת 2005 עם השיר "Come Noi Nessuno Al Mondo" עם אנה-ליזה מינטי. בסך הכל השתתף קוטוניו בפסטיבל שלוש עשרה פעמים. בשנת 1990 זכה קוטוניו בתחרות ה-35 של האירוויזיון עם השיר שנכתב על ידו, "Insieme: 1992". השיר מתאר חגיגה בעקבות איחודה מחדש של אירופה. יחד עם ג'יליולה צ'ינקווטי, שייצגה את איטליה באירוויזיון 1964, הנחה את תחרות האירוויזיון בשנת 1991 שנערכה ברומא לאחר זכייתו. הזמר הישראלי דורון מזר הקליט ב-1984 את "אני חוזר הביתה" - גרסה עברית לשירו של קוטוניו, "L'italiano". קוטוניו היה נשוי לקרלה. הוא נפטר ב-22 באוגוסט 2023 במילאנו, לאחר מאבק בסרטן הערמונית. Albatros (1976) Come ieri, come oggi, come sempre (1978) Voglio l'anima (1980) Innamorata, innamorato, innamorati (1981) La mia musica (1982) L'italiano (1983) Per amore o per gioco (1985) Azzura malinconia (1986) Mediterraneo (1987) Toto Cutugno (1990) Insieme 1992 (1990) Non e facile essere uomini (1992) Voglio andare a vivere in campagna (1995) Canzoni nacoste (1997) Il treno va (2002) Cantando (2004) Come noi nessuno al mondo (2005) Un falco chiuso in gabbia (2008) I Miei Sanremo (2010) מדיה וקבצים בנושא טוטו קוטוניו בוויקישיתוף אתר האינטרנט הרשמי של טוטו קוטוניו (באיטלקית) טוטו קוטוניו, ברשת החברתית פייסבוק טוטו קוטוניו, ברשת החברתית אינסטגרם טוטו קוטוניו, סרטונים בערוץ היוטיוב טוטו קוטוניו, במסד הנתונים הקולנועיים IMDb (באנגלית) טוטו קוטוניו, באתר אפל מיוזיק (באנגלית) טוטו קוטוניו, באתר ספוטיפיי טוטו קוטוניו, באתר AllMusic (באנגלית) טוטו קוטוניו, באתר MusicBrainz (באנגלית) טוטו קוטוניו, באתר Yandex.Music (ברוסית) טוטו קוטוניו, באתר Discogs (באנגלית) טוטו קוטוניו, באתר Songkick (באנגלית) טוטו קוטוניו, באתר Genius טוטו קוטוניו, באתר DNCI טוטו קוטוניו, באתר בילבורד (באנגלית) קונצרט של טוטו קוטוניו 2007, סרטון באתר יוטיוב הזמר טוטו קוטוניו ("אני חוזר הביתה" האיטלקי) הלך לעולמו בגיל 80, באתר ynet, 22 באוגוסט 2023 הזמר האיטלקי וזוכה האירוויזיון טוטו קוטוניו ("אני חוזר הביתה") מת בגיל 80, באתר וואלה, 22 באוגוסט 2023